
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 145
din 31 iulie 2014
privind organizarea Festivalului „Sighişoara Film Festival” 2014

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15823/III/21.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa domnului Adrian Ioan Titieni preşedintele Fundaţiei Române pentru Educaţie şi Educatori Bucureşti, înregistrată la Municipiul Sighişoara sub nr. 15754/18.07.2014, prin care se solicită organizarea, în parteneriat, cu Municipiul Sighişoara a Festivalului „Sighişoara Film Festival” 2014, în perioada 5 – 7 septembrie 2014, precum şi participarea cu sprijin financiar şi logistic - constând în punerea la dispoziţie, cu titlu gratuit, a terenului aparţinând domeniului public din Cetatea Medievală (Piaţa Cetăţi) - la organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeana, după caz, persoanelor juridice fără scop lucrativ, care desfăşoară o activitate de binefacere sau de utilitate publică ori servicii publice; 

Văzând şi prevederile art. 874 - 875 din Legea nr. 287/2009, privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;

 Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în sumă de 40.000 lei, ce se poate acorda pentru organizarea şi desfăşurarea acestui eveniment cultural; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea la organizarea şi desfăşurarea Festivalul „Sighişoara Film Festival” 2014; 

Văzând Raportul de specialitate nr. 15821/III/21.07.2014 al Serviciului Relaţii Publice, prin care se propune organizarea Festivalului „Sighişoara Film Festival” 2014, în perioada 5 - 7 septembrie 2014, în parteneriat, încheiat între Municipiul Sighişoara şi Fundaţia Română pentru Educaţie şi Educatori Bucureşti, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, republicată, cu completările şi modificările ulterioare,

H O T Ă R Ă Ş T E:

Art.1. Se aprobă organizarea Festivalului „Sighişoara Film Festival” 2014, în perioada 5 - 7 septembrie 2014, în parteneriat, încheiat între Municipiul Sighişoara şi Fundaţia Română pentru Educaţie şi Educatori Bucureşti.
Art.2. Se aprobă, punerea la dispoziţie, cu titlu gratuit, a terenului aparţinând domeniului public din Cetatea Medievală (Piaţa Cetăţii) către Fundaţia Română pentru Educaţie şi Educatori Bucureşti, pe perioada desfăşurării Festivalului „Sighişoara Film Festival” 2014, respectiv pe perioada 5-7 septembrie 2014, potrivit planului de situaţie anexa nr. 1 la Acordul de parteneriat ce urmează a se încheia.
Art.3. Se aprobă alocarea sumei de 40.000 lei din bugetul local pentru participarea la cheltuielile de organizare a evenimentului, sumă ce va fi platită în baza contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi furnizori de produse, prestatorii de servicii sau executanţii de lucrări.
Art.4. Se aprobă încheierea Acordului de parteneriat, între Municipiul Sighişoara şi Fundaţia Română pentru Educaţie şi Educatori Bucureşti, conform anexei, care face parte integrantă din prezenta hotărâre.
Art.5. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Fundaţia Română pentru Educaţie şi Educatori Bucureşti, prevăzut  la art. 4 din prezenta hotărâre.
Art.6. Cu ducerea la  îndeplinire a prevederilor prezentei hotărâri se încredinţează Primarul Municipiului, Serviciul Relaţii Publice, Direcţia Economică, Serviciul Investiţi-Urmărire Contracte, Monitorizare Servicii de Utilităţi Publice, Serviciul Public Poliţia Locală, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Fundaţia Română pentru Educaţie şi Educatori Bucureşti.
Art.7. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;

  1 ex. Serviciul Investiţi-Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Compartimentul Protecţie Civilă, P.S.I.; 
  1 ex. Direcţia Administrarea Patrimoniului;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Fundaţia Română pentru Educaţie şi Educatori Bucureşti.

15 ex. 
A.F./G.V.
